ཉེ་ཆར་ཐོན་པའི་ཀུ་ཤུ་ཁ་པར་ཐོན་རིམ་བཅུ་པ་ནི་ད་ལྟའི་ཆར་རྒྱལ་སྤྱིའི་ཁྲོམ་རའི་ནང་གི་ཁ་པར་རིན་གོང་མཐོ་ཤོས་དེ་ཉིད་ཡིན་ཞིང་།ཚན་རྩལ་གྱི་ཐད་ནས་བརྗོད་ཀྱང་ཕྱོགས་ཀུན་ལས་སྔོན་ཐོན་དང་སྤུས་ལེགས་སུ་བརྗོད་བཞིན་ཡོད་མོད།ཀུ་ཤུ་ཁ་པར་བཅུ་པ་དེ་ཉིད་ཁྲོམ་རའི་ནང་འགྲེམས་སྤེལ་བྱེད་འགོ་ཚུགས་རྗེས།རིམ་པས་གནམ་གཤིས་གྲང་ངར་ཆེ་སར་རང་བཞིན་གྱིས་ཁ་པར་གྱི་འཆར་ཤེལ་བེད་མེད་དུ་གྱུར་བའི་དཀའ་ངལ་དུ་མ་ཞིག་ཐོན་ཡོད་འདུགདེའི་ཕྱིར་ཁ་སང་ཀུ་ཤུ་ཚོང་ཚོགས་ཀྱིས་དཀའ་ངལ་དེ་ཉིད་རང་འགུལ་ངང་སེལ་ནུས་ལྡན་པའི་མ་ལག་ཁ་སྣོན་གསར་འགྲེམས་བྱས་ཡོད་པ་དང་།ཁྱེད་ཀྱིས་ཐད་ཀར་རང་ཉིད་ཀྱི་ཀུ་ཤུ་ཁ་པར་གྱི་མ་ལག་ཁ་སྣོན་གྱི་ནང་དུ་སོང་ནས་ཕབ་ལེན་བྱས་ཆོག་པ་ཞིག་རེད་འདུག